*Tämä artikkeli käsittelee jääkiekkoilijaa. Gon pelaaja Antti Törmäsestä on eri artikkeli.*

**Antti Ilari Törmänen** (s. 19. syyskuuta 1970 Espoo) on suomalainen jääkiekkovalmentaja ja uransa päättänyt jääkiekkoilija. Törmänen on jääkiekon maailmanmestari vuodelta 1995.

Ura
---

Törmäsen ura käynnistyi Kiekko-Espoossa, mutta Jääkiekon SM-liigassa hän debytoi Helsingin Jokereissa. Tulokaskaudellaan 1990–1991 Törmänen pelasi 44 runkosarjaottelua tehopistein 12+9=21, ja hän vakiinnutti pelipaikkansa seurassa. Seuraavalla kaudella Jokerit juhli Suomen mestaruutta nuoren huippulupauksen, Teemu Selänteen heiluttaessa tahtipuikkoa pudotuspeleissä Jokerien edetessä mestaruuteen kaikkien odotusten vastaisesti. Seuraava mestaruus heltisi kaudella 1993–1994, ja seuraavana vuonna Törmäsen ja Jokerien mukaan tarttui hopeamitali, kun seura hävisi finaaleissa Turun Palloseuralle. Samana keväänä Törmänen oli mukana voittamassa maailmanmestaruutta ensimmäisessä aikuisten arvoturnauksessaan, ja mukana olivat myös Turun Palloseurassa SM-kultaa juhlineet Saku Koivu, Jere Lehtinen, Marko Kiprusoff, Hannu Virta ja Raimo Summanen.

Ottawa Senators oli varannut Törmäsen NHL:ään vuoden 1994 varaustilaisuudessa yhdennellätoista varauskierroksella numerolla 274, ja Törmänen suuntasi NHL:ään kaudeksi 1995–1996 tuoreena maailmanmestarina. Kausi jäi kuitenkin Törmäsen uran ainoaksi NHL:ssä, vaikka hän pelasikin kaudella yhteensä 50 ottelua tehoin 7+8=15. Pikaisen NHL-visiitin jälkeen Törmänen palasi Jokereihin voittamaan kolmannen SM-kultansa. 
Vuosituhannen vaihteen hän pelasi Ruotsin Elitserienissä HV71:n paidassa, mutta kahden Ruotsissa vietetyn vuoden jälkeen hän palasi jälleen Helsinkiin ja voitti neljännen ja uransa viimeisen Suomen mestaruuden kauden 2001–2002 päätteeksi toimien joukkueensa kapteenina. Uransa hän päätti kuitenkin Södertälje SK:ssa, Elitserienissä.

Valmennusura
------------

Törmänen on pelaajauransa jälkeen valmentanut Espoossa Bluesin juniorijoukkueita. Kaudella 2006–2007 hän valmensi Bluesin B-juniorit pronssille. Kausilla 2007–2009 hän toimi A-nuorten päävalmentajana apulaisenaan toinen entinen espoolaispelaaja Timo Hirvonen. Saavutuksena mestaruus kaudella 2008–2009.

Törmänen toimi Jokerien apuvalmentajana syksyllä 2009. Hänet ja päävalmentaja Hannu Aravirta erotettiin 25.11.2009 Jokerien ollessa SM-liigassa viimeisellä sijalla. 

Huhtikuussa 2010 Vaasan Sport julkisti tiedon Törmäsen valinnasta joukkueen päävalmentajaksi ja urheilutoimenjohtajaksi. Kaudella 2010–2011 Sport voitti Törmäsen valmennuksessa Mestiksen mestaruuden. Törmänen oli Sportin osakkeiden suuromistaja, mutta luopui osakkeistaan vuonna 2014, kun Sport oli jo nostettu Liigaan. Keskeisimpänä syynä omistajuudesta luopumiseen oli Törmäsen tuore pesti Liigassa pelaavan HIFK:n päävalmentajana.

Yhden Mestis-kauden jälkeen Törmänen siirtyi Sveitsin liigassa pelaavan SC Bernin apuvalmentajaksi. Lokakuussa 2011 hän nousi SC Bernin päävalmentajaksi. Törmäsen valmentama Bern voitti seurahistoriansa kolmannentoista Sveitsin-mestaruuden kauden 2012–2013 päätteeksi. Marraskuussa 2013 hän sai potkut SC Bernistä.

Huhtikuussa 2014 Törmänen nimitettiin HIFK:n päävalmentajaksi kolmivuotisella sopimuksella. Kaudella 2015–16 hän luotsasi joukkueen historialliseen SM-liigan runkosarjavoittoon sekä pudotuspeleissä hopealle Tapparan voitettua IFK:n loppuottelusarjassa 4–2.

Elokuussa 2016 Törmänen teki HIFK:n kanssa kauden 2017–18-loppuun ulottuvan jatkosopimuksen, joka tosin julkistettiin vasta saman vuoden joulukuussa. Kaudella 2016–17 HIFK oli runkosarjassa yhdeksäs, päätyen pudotuspelien jälkeen neljänneksi. Seuran urheilutoimenjohtaja Tom Nybondas kuvaili kautta pettymykseksi. Toukokuussa 2017 HIFK tiedotti ettei Törmänen jatka seurassa, vaan hänen paikalleen päävalmentajaksi tulee Ari-Pekka Selin.

Joulukuussa 2017 uutisoitiin Törmäsen saaneen valmennuspestin Sveitsin NLA-liigan EHC Bielin joukkueesta. Törmänen korvaa marraskuussa potkut saaneen kanadalaisen Mike McNamaran. Törmäsen pesti kattaa kauden 2017–2018 loppuun sekä myös seuraavan kauden.

Ura kaukalon ulkopuolella
-------------------------

Törmänen opiskeli Helsingin kauppakorkeakoulussa kauppatieteiden maisteriksi. Törmäsellä diagnosoitiin heinäkuussa 2020 sappirakkosyöpä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
|
| 1987–1988 | Kiekko-Espoo | Jr. A SM-sarja | 32 | 21 | 21 | 42 | 18 |  |  |  |  |  |  |  |  |  |  |  | JEM | 6 | 0 | 1 | 1 | 4 |
| 1988–1989 | Kiekko-Espoo | I-divisioona | 39 | 11 | 8 | 19 | 27 |  |  |  |  |  |  |  |  |  |  |  |  |  |  |  |  |  |
|  | Kiekko-Espoo | A-SM | 6 | 4 | 8 | 12 | 8 | 4 | 6 | 6 | 12 | 0 |  |  |  |  |  |  |  |  |  |  |  |  |
| 1989–1990 | Kiekko-Espoo | I-divisioona | 41 | 13 | 15 | 28 | 16 |  |  |  |  |  |  |  |  |  |  |  |  |  |  |  |  |  |
|  | Kiekko-Espoo | A-SM | 8 | 7 | 7 | 14 | 8 | 5 | 6 | 6 | 12 | 4 |  |  |  |  |  |  |  |  |  |  |  |  |
|  | Urheilukoulu | A-SM | 8 | 3 | 5 | 8 | 10 |  |  |  |  |  |  |  |  |  |  |  |  |  |  |  |  |  |
| 1990–1991 | Helsingin Jokerit | SML | 44 | 12 | 9 | 21 | 70 |  |  |  |  |  |  |  |  |  |  |  |  |  |  |  |  |  |
|  | Helsingin Jokerit | A-SM | 3 | 4 | 0 | 4 | 0 |  |  |  |  |  |  |  |  |  |  |  |  |  |  |  |  |  |
| 1991–1992 | Helsingin Jokerit | SML | 40 | 18 | 11 | 29 | 18 | 6 | 0 | 0 | 0 | 0 | Kanada-malja |  |  |  |  |  |  |  |  |  |  |  |
| 1992–1993 | Helsingin Jokerit | SML | 21 | 2 | 0 | 2 | 8 | 3 | 0 | 1 | 1 | 0 |  |  |  |  |  |  |  |  |  |  |  |  |
|  | Vantaa HT | I-divisioona | 6 | 3 | 2 | 5 | 6 |  |  |  |  |  |  |  |  |  |  |  |  |  |  |  |  |  |
| 1993–1994 | Helsingin Jokerit | SML | 46 | 20 | 18 | 38 | 46 | 12 | 4 | 3 | 7 | 14 | Kanada-malja |  |  |  |  |  |  |  |  |  |  |  |
| 1994–1995 | Helsingin Jokerit | SML | 50 | 19 | 13 | 32 | 32 | 11 | 7 | 4 | 11 | 20 |  |  |  |  |  |  | MM | 5 | 0 | 0 | 0 | 2 |
| 1995–1996 | Ottawa Senators | NHL | 50 | 7 | 8 | 15 | 28 |  |  |  |  |  |  |  |  |  |  |  |  |  |  |  |  |  |
|  | P.E.I. Senators | AHL | 22 | 6 | 11 | 17 | 17 | 5 | 2 | 3 | 5 | 2 |  |  |  |  |  |  |  |  |  |  |  |  |
| 1996–1997 | Jokerit Helsinki | SML | 50 | 18 | 14 | 32 | 54 | 9 | 3 | 5 | 8 | 10 | Kanada-malja |  |  |  |  |  | MM | 5 | 0 | 1 | 1 | 2 |
| 1997–1998 | Jokerit Helsinki | SML | 48 | 20 | 14 | 34 | 56 | 8 | 3 | 2 | 5 | 12 |  |  |  |  |  |  | OK | 5 | 0 | 0 | 0 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 10 | 3 | 2 | 5 | 6 |
| 1998–1999 | HV71 | SEL | 50 | 14 | 22 | 36 | 50 |  |  |  |  |  |  |  |  |  |  |  | MM | 12 | 0 | 0 | 0 | 10 |
| 1999–2000 | HV71 | SEL | 50 | 18 | 15 | 33 | 76 | 6 | 2 | 4 | 6 | 20 |  |  |  |  |  |  |  |  |  |  |  |  |
| 2000–2001 | Jokerit Helsinki | SML | 56 | 15 | 19 | 34 | 73 | 5 | 0 | 1 | 1 | 2 |  |  |  |  |  |  |  |  |  |  |  |  |
| 2001–2002 | Jokerit Helsinki | SML | 55 | 13 | 15 | 28 | 73 | 12 | 0 | 2 | 2 | 4 | Kanada-malja |  |  |  |  |  |  |  |  |  |  |  |
| 2002–2003 | Södertälje SK | SEL | 49 | 12 | 21 | 33 | 46 |  |  |  |  |  |  |  |  |  |  |  |  |  |  |  |  |  |
| 2003–2004 | Södertälje SK | SEL | 25 | 6 | 3 | 9 | 26 |  |  |  |  |  |  |  |  |  |  |  |  |  |  |  |  |  |
| 9 kautta | yhteensä | SML | 410 | 137 | 113 | 250 | 430 | 66 | 17 | 18 | 35 | 62 |
| 1 kausi | yhteensä | NHL | 50 | 7 | 8 | 15 | 28 |  |  |  |  |  |
| 4 kautta | yhteensä | SEL | 174 | 50 | 61 | 111 | 198 | 6 | 2 | 4 | 6 | 20 |

Lähteet
-------

* Antti Törmänen *Elite Prospects*. Everysport Media Group AB.  (englanniksi)
* Antti Törmänen Eurohockey-sivustolla (englanniksi)
* Antti Törmänen The Internet Hockey Databasessa (englanniksi)

### Viitteet

1. 1 2  Antti Törmänen Bio, Stats, and Results *Sports-Reference.com*. Sports Reference LLC.  Arkistoitu 12.11.2012. Viitattu 15.11.2017. (englanniksi)
2. 1 2  Antti Törmänen Eurohockey-sivustolla Eurohockey.net. Viitattu 18.4.2012.
3. ↑   Jokerit lätkämestaruuteen 1992 vastoin kaikkia odotuksia Yle.fi. Viitattu 18.4.2012.
4. 1 2  TPS otti Jokereista revanssin lätkäfinaalissa 1995 Yle.fi. Viitattu 18.4.2012.
5. ↑  Jatkoaika.com: Blues-organisaatio espoolaistuu entisestään  7.2.2007. Jatkoaika.com. Viitattu 7.2.2007.
6. ↑  Törmänen luopui Sport-omistuksestaan *Kiekko-Pohjalainen*. Pohjalainen.  Arkistoitu 18.5.2015. Viitattu 8.5.2015.
7. ↑  Antti Törmänen jättää Vaasan Sportin yle.fi.  Arkistoitu 8.5.2011. Viitattu 21.5.2011.
8. ↑  Antti Törmäsestä SC Bernin päävalmentaja *hs.fi*.  22.10.2011. Helsingin Sanomat. Viitattu 23.10.2011.
9. ↑  Palomäki, Ilkka: Suomalainen valmentajakomeetta juhlii Sveitsin mestaruutta *Yle.fi*.  16.4.2013. Yle. Viitattu 17.4.2013.
10. ↑  Sveitsin mestari Antti Törmänen sai pikapotkut  23.11.2013. Helsingin Sanomat. Viitattu 17.12.2013.
11. ↑  Uutiset › Antti Törmänen IFK:n päävalmentajaksi – HIFK *Hifk*.  Arkistoitu 31.3.2016. Viitattu 8.5.2017.
12. ↑  HIFK järjesti maalikarkelot ja varmisti historiallisen runkosarjavoiton *Jatkoaika.com - Kaikki jääkiekosta*. Viitattu 8.5.2017.
13. ↑  Ei enää hopeaa! Tappara on Suomen mestari *yle.fi*. Viitattu 8.5.2017.
14. ↑  Sportti.com Estonia - HIFK:n Antti Törmäsen jatkosopimus varmistui jo elokuussa | Sportti.com *www.sportti.com*. Viitattu 8.5.2017.
15. ↑  Helsingin IFK:n urheilutoimenjohtaja: "Tällä panostuksella tuloksen pitäisi olla parempi" *Helsingin Sanomat*.  20.4.2017. Viitattu 8.5.2017.
16. ↑  Törmäselle kenkää – HIFK:n uudeksi päävalmentajaksi Ari-Pekka Selin *Helsingin Sanomat*.  8.5.2017. Viitattu 8.5.2017.
17. ↑  HIFK:sta potkut saanut Antti Törmänen löysi töitä – palaa päävalmentajan hommiin *Suomikiekko.com*.  11.12.2017. Viitattu 11.12.2017.
18. ↑  Kiekkovalmentaja Antti Törmänen, 49, sairastui syöpään – seurapomo ällistyi muiden valmentajien käytöksestä: "Epäkunnioittavaa" *www.iltalehti.fi*. Viitattu 1.9.2020.
19. ↑  Antti Törmänen sai koronatartunnan ja sairastui syöpään – tulevaisuus hämärän peitossa: "Se on tosiasia, jonka kanssa minun on elettävä" *www.iltalehti.fi*. Viitattu 30.3.2021.

Aiheesta muualla
----------------

* Antti Törmänen nhlfinns.com:ssa
* Törmäsen henkilökuva Ekonomi-lehdessä
* Jatkoaika.com uutisoi Sportin valmennuspestistä
* Törmäsen tiedot Jääkiekkomuseon sivuilla.

  


|  |  |  |
| --- | --- | --- |
| Edeltäjä:**Kenneth Westerback** | **Vaasan Sportin päävalmentaja**2010–2011 | Seuraaja:**Pasi Räsänen** |

Suomen joukkue – Jääkiekon MM-kilpailut 1995
2 Kiprusoff |
3 Nummelin |
4 Hämäläinen |
5 Jutila (**C**) |
6 Niinimaa |
8 Ojanen (**A**) |
9 Keskinen |
11 Koivu (**A**) |
13 Palo |
14 Helminen |
15 Törmänen |
16 Peltonen |
20 Lehtinen |
21 Ylönen |
23 Virta |
24 Kapanen |
26 Strömberg |
27 Lehterä |
30 Tammi |
31 Sulander |
35 Myllys |
40 Nieminen |
52 Summanen |
Valmentaja Curt Lindström

Suomen joukkue – Jääkiekon MM-kilpailut 1997
1 Hurme |
2 Kiprusoff |
3 Nummelin |
5 Jutila (**C**) |
9 Jokinen |
10 Jantunen |
11 Koivu |
14 Helminen |
15 Törmänen |
16 Peltonen (**A**) |
18 Aalto |
21 Lumme |
22 Varvio |
23 Virta (**A**) |
26 Mika Strömberg |
27 Numminen |
31 Sulander |
32 Varis |
35 Myllys |
37 Nurminen |
40 Nieminen |
72 Lind |
80 Ojanen |
Valmentaja Curt Lindström

Suomen joukkue – Jääkiekon MM-kilpailut 1998
2 Kiprusoff |
3 Nummelin |
4 Timonen (**A**) |
8 Linna |
9 Lydman |
12 Jokinen |
14 Helminen |
15 Törmänen |
16 Peltonen (**C**) |
18 Lius |
19 Toskala |
22 Eloranta |
23 Ikonen |
24 Kapanen (**A**) |
25 Rintanen |
27 Niemi |
29 Alatalo |
31 Sulander |
32 Ruutu |
33 Tuomainen |
35 Myllys |
37 Mäkiaho |
42 Karalahti |
72 Laukkanen |
Valmentaja Hannu Aravirta

Suomen joukkue – Jääkiekon MM-kilpailut 1999
1 Kiprusoff |
2 Kiprusoff |
3 Nummelin (**A**) |
4 Timonen |
5 Berg |
6 Martikainen |
7 Niemi |
8 Selänne (**A**) |
9 Lydman |
11 Koivu (**C**) |
12 Jokinen |
14 Helminen |
15 Törmänen |
16 Peltonen |
17 Kallio |
22 Eloranta |
25 Sihvonen |
31 Sulander |
32 Rintanen |
33 Tuomainen |
35 Toskala |
42 Karalahti |
72 Lind |
Valmentaja Hannu Aravirta

Suomen joukkue – Talviolympialaiset 1998
4 Timonen |
5 Berg |
6 Grönman |
8 Selänne |
10 Tikkanen |
11 Koivu |
12 Laukkanen |
14 Helminen |
15 Törmänen |
16 Peltonen |
17 Kurri |
19 Lind |
21 Lumme |
24 Kapanen |
25 Rintanen |
26 Lehtinen |
27 Numminen |
30 Tammi |
31 Sulander |
35 Myllys |
37 Ylönen |
40 Nieminen |
44 Niinimaa |
Valmentaja Hannu Aravirta